Bosh prokuratura: “Hokim o‘rinbosarini yoqib yuborgan tadbirkor sud-psixiatriya ekspertizasidan o‘tmoqda”

Yakkabog‘ tumani hokimining sanoatni rivojlantirish, kapital qurilish, kommunikatsiyalar va kommunal xo‘jalik masalalari bo‘yicha o‘rinbosari Mansur Tuymayevning hayotiga suiqasd qilganligida ayblanuvchi tadbirkor Bahriddin Isomov ayni paytda Toshkentda sud-psixiatriya ekspertizasini o‘tmoqda. Bu haqda O‘zbekiston Bosh prokuraturaga tayanib, “Gazeta.uz” xabar berdi.

Yakkabog‘ tumani prokuraturasi yuqorida qayd qilingan holat yuzasidan 20-iyul kuni Bahriddin Isomovga nisbatan Jinoyat kodeksining 25 va 97-moddasi 1-qismi bilan jinoyi ish qo‘zg‘atgan.
Isomovning himoya huquqi ta’minlanib, himoyachisi Sh.G‘oyirov ishtirokida gumon qilinuvchi tariqasida so‘roq qilingan. 21-iyul kuni Isomov Jinoyat protsessual kodeksning 221-moddasi tartibda ushlanib, bu haqida yaqin qarindoshlariga ma’lum qilingan va qarindoshlari tomonidan olib kelingan kiyim kechak va oziq-ovqat mahsulotlari bilan ta’minlangan.
22-iyul kuni Isomovga ayb e’lon qilinib, qamoqqa olish tarzidagi ehtiyot chorasi qo‘llanilgan. Ayblanuvchi qarindoshlari tomonidan taklif qilingan himoyachisi X.Jabborov bilan holi uchrashishiga sharoit yaratib berilgan.
Isomovga nisbatan sud-psixiatriya ekspertizasiga tayanib, Jinoyat ishlari bo‘yicha Yakkabog‘ tumani sudining 22-iyuldagi ajrimi bilan statsionar tartibda sud-psixiatriya ekspertizasi o‘tkazish uchun Toshkentga yuborilgan. Shu kuni unga turmush o‘rtog‘i Nodira Haydarova va o‘g‘li Sharofiddin Daminov bilan uchrashuv tashkil qilingan.
 Yakkabog‘ tumani hokimi o‘rinbosarini yoqib yuborgan tadbirkorning do‘koni buzilmaydigan bo‘ldi